**ՆԱԽԱԳԻԾ 9-67**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՍՅՈՒՆԻՔԻ ՄԱՐԶ  
ԿԱՊԱՆ  ՀԱՄԱՅՆՔԻ  ԱՎԱԳԱՆԻ**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 42-րդ կետով, Հայաստանի Հանրապետության Քաղաքացիական օրենսգրքի 605-րդ հոդվածով և հաշվի առնելով Կապան համայնքի ղեկավարի առաջարկությունը, **Կապան համայնքի ավագանինորոշում է.**

1․ «Հայկական Կարմիր խաչի ընկերություն» հասարակական կազմակերպության կողմից ՀՀ Սյունիքի մարզի Կապան համայնքին տրամադրված գույքը նվիրաբերել «Կապանի ակումբագրադարանային միավորում» ՀՈԱԿ-ին՝ համաձայն N 1 հավելվածի։

2․ «Զանգեզուրի պղնձամոլիբդենային կոմբինատ» ՓԲԸ-ի կողմից ՀՀ Սյունիքի մարզի Կապան համայնքին տրամադրված գույքը՝ երաժշտական գործիք հանդիսացող կլարնետը (RB700.457 ROY BENSON) նվիրաբերել «Կապանի Ա․ Խաչատրյանի անվան թիվ 1 երաժշտական դպրոց» ՀՈԱԿ-ին, իսկ ֆլեյտան (YAMAHA YTL 462 H)՝ «Կապանի թիվ 2 երաժշտական դպրոց» ՀՈԱԿ-ի աշակերտ Վազգեն Նարեկի Սարգսյանին։

3․ «Զանգեզուրի պղնձամոլիբդենային կոմբինատ» ՓԲԸ-ի կողմից ՀՀ Սյունիքի մարզի Կապան համայնքին տրամադրված գույքը նվիրաբերել «Կապանի մշակույթի կենտրոն» ՀՈԱԿ-ին՝ համաձայն N 2 հավելվածի։

4․ Կապան համայնքի ղեկավարին՝ ապահովել սույն որոշմամբ նշված գույքի  հանձնման-ընդունման գործընթացի իրականացումը:

5. Սույն որոշումն ուժի մեջ է մտնում ստորագրման պահից։

**ՏԵՂԵԿԱՆՔ - ՀԻՄՆԱՎՈՐՈՒՄ**

**ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԵՎ ԱՅԴ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ**

Կապան համայնքում գործող ՀՈԱԿ-ների աշխատանքի առավել արդյունավետ կազմակերպման համար անհրաժեշտ է նվիրաբերել «Հայկական Կարմիր խաչի ընկերություն» ՀԿ-ի և «Զանգեզուրի պղնձամոլիբդենային կոմբինատ» ՓԲԸ-ի կողմից ստացված գույքը։ Իսկ «Կապանի թիվ 2 երաժշտական դպրոց» ՀՈԱԿ-ի աշակերտ Վազգեն Նարեկի Սարգսյանին YAMAHA YTL 462 H ֆլեյտան՝ որպես ավելի լավ երաժշտական գործիք, անհրաժեշտ է ուսումը պետական կոնսերվատորիայում շարունակելու և քննությունները գերազանց հանձնելու համար։

Որոշման նախագծի ընդունման առնչությամբ այլ իրավական ակտերում փոփոխություն կատարելու անհրաժեշտություն չկա։

Որոշման նախագծի ընդունման կապակցությամբ Կապան համայնքի բյուջեում ծախսերի և եկամուտների էական ավելացում կամ նվազեցում չի նախատեսվում։